Վարչապետ Փաշինեանի վճ-ռական յայտարարութիւնը, թէ՝ մարդասպանները պիտի պատժուին եւ թալանողները հաշիւ պիտի տան, Հայաստանի գերիշխանութեան նախանձախնդրութեան կեցուա՛ծքն է որ կ՛ընդգծէ: Եթէ Փաշինեան նահանջէ այդ դիրքէն, ան ահագին վարկ ու հեղինակութիւն կրնայ կորսնցնել, ինչ որ պիտի ուրախացնէ յեղափոխութեան հակառակորդները, միեւնոյն ատեն՝ զիջելով Հայաստանի գերիշխանութենէն: Ան, որ այդ զիջումին դէմ է, իր ընդդիմութիւնը կրնայ արտայայտել՝ Փաշինեանին զօրակցութիւն յայտնելով, որպէսզի անոր խօսակիցը առաւել հաշուենկատի վերաբերմունք ունենայ Հայաստանի պետութեան ներկայացուցիչին հանդէպ: Այս պարագային, այդ զօրակցութիւնը հայկական դիրքի ամրութեան միա՛կ երաշխիքը կրնայ ըլլալ: